Návrh

Komuniké

Vláda Slovenskej republiky na svojom zasadnutí dňa 4. septembra 2002 prerokovala a schválila Správu o povodniach na vodných tokoch v Slovenskej republike v roku 2002 s návrhom na rozpočtové krytie nákladov na záchranné a zabezpečovacie práce a niektorých spôsobených škôd.
Náklady a materiálne škody, ktoré spôsobili povodne na Slovensku za uplynulé obdobie tohto roka, boli v správe vyčíslené na 1 640 mil. Sk.
S prihliadnutím na súčasné možnosti štátneho rozpočtu vláda rozhodla o spôsobe krytia nákladov na záchranné a zabezpečovacie práce a čiastočne aj niektorých škôd.
 Ministrovi financií vláda SR uložila uvoľniť zo štátneho rozpočtu na uvedený účel prostriedky v celkovom objeme 277,1 mil. Sk.